Diari Oficial de la Generalitat Valenciana


Sumari del DOGV 5749, del 24-04-2008 (2008/4027)

Assumpte civil 1045/2007. Notificació de la sentència a Ramón Gabarri Fernández i altres.
-----------------------------------------------------------------------------------------

### Dades del document

Número de DOGV
:   5749

Data del DOGV
:   24-04-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/4027


Data del document
:   07-01-2008

Organisme emissor
:   Jutjat de Primera Instància Número 23 de València

Tipus de document
:   Edicte

Descriptors 

:   * sistema judicial

Assumpte civil 1045/2007. Notificació de la sentència a Ramón Gabarri Fernández i altres. [2008/4027]  
Part demandant: Consorci Compensació d'Assegurances.  
Part demandada: Ramón Gabarri Fernández i Mapfre Mutualidad.  
En el judici referenciat, s'ha dictat la resolució que té el text literal següent:  
«Sentència número 202/2007  
València, 17 d'octubre de 2007   
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de judici verbal seguides amb el número 1045/2007, a instància del Consorci de Compensació d'Assegurances, representat i assistit pel lletrat substitut de l'advocat de l'estat Roberto Jimeno Bernad, contra Ramón Gabarri Fernández i contra la mercantil Mapfre Automóviles, SA de Seguros y Reasegurados, representada esta última per la procuradora Amparo García Ballester i assistida pel lletrat Ricardo Guarch Bonora; i s'exercita acció de reclamació de quantitat.  
Dispositiva  
Que amb l'estimació íntegra de la demanda deduïda pel Consorci de Compensació d'Assegurances, contra Ramón Gabarri Fernández, es condemna el demandat al pagament a l'entitat actora de la suma de quatre-cents cinquanta-cinc euros amb quaranta-set cèntims (455,47 euros), més els interessos legals des de la data de la interpel·lació judicial. S'imposen al demandat les costes del procediment, amb les limitacions de l'article 32.5 de la llei d'Enjudiciament Civil 1/2000.  
I amb la desestimació de la demanda plantejada pel Consorci de Compensació d'Assegurances, contra la mercantil Mapfre Automóviles, SA de Seguros y Reasegurados, representada per la procuradora Amparo García Ballester, s'absol a esta demandada de les pretensions contra esta plantejades, sense que pertoque fer expressa imposició de les costes produïdes per la demandada absolta.  
Contra esta sentència, que no és ferma, es pot interposar recurs d'apel·lació per a l'Audiència Provincial, que s'haurà de preparar davant este Jutjat en el termini de cinc dies hàbils comptadors des de la notificació, en els terminis de l'article 457 de la Llei d'Enjudiciament Civil 2000.  
Comuniqueu a la part condemnada al pagament que no se li admetrà el recurs d'apel·lació si en preparar-lo no acredita haver consignat en el compte judicial l'import de la condemna més els interessos i recàrrecs exigibles.  
Així esta és la meua sentència, que jutge en primera instància, que pronuncie, mane i firme».  
En atenció al desconeixement de l'actual domicili de la part demandada Ramón Gabarri Fernández, per provisió de 7 de gener de 2008 la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana per a dur a efecte la diligència de notificació de sentència.  
València, 7 de gener de 2008.- El secretari judicial: Alberto Martínez de Santos.